Maureen Walters

**Chwaer i Eileen a Gina Walters ac ail wraig Denzil Rees.**

### **Diwedd priodas**

Yn Nhachwedd 1996, daeth Maureen i aros yn Nghwmderi o Fryste at ei chwaer, Gina Walters ar ôl i'w gŵr Roger gael affêr.

Agorodd Gina ei chartref i Maureen ond cafodd hithau ei ypsetio wedi ffrae enfawr gyda Denzil Rees yn dilyn camddealltwriaeth. Cafodd Maureen ei brifo yn ofnadwy gan eiriau Denzil a oedd wedi awgrymu na allai weld bai ar Roger am ei gadael. Cafodd Gina air gyda Denzil a gwneud iddo sylweddoli pa mor debyg oedd sefyllfa Maureen i beth oedd Eileen wedi wneud iddo ef. Cafodd ei berswadio i ymddiheuro i Maureen a chychwynnodd y berthynas rhwng y ddau feddalu.

Credai Maureen mai’r ffordd ymlaen oedd ysgariad ond llwyddodd Gina a Jon Markham i’w darbwyllo. Cytunodd Maureen i gael sgwrs gyda Roger i weld os oedd posib rhoi cynnig arall ar bethau ond pan aeth Gina a hi yn ôl i Fryste cafwyd sioc o weld fod Roger eisoes wedi symud ei gariad newydd i mewn i’r tŷ. Dychwelodd Maureen i Gwmderi mewn sicrwydd fod ei phriodas ar ben.

Cychwynnodd Maureen deimlo tosturi dros Denzil a bu hi yn help mawr iddo pan aeth y ddau i siopa gyda’i gilydd am anrhegion Nadolig i Sioned. Ar ddiwrnod Nadolig ei hun penderfynodd Maureen adael ei theulu am rai oriau i wneud yn siŵr bod Denzil yn cael cinio Nadolig call.

Gorffennodd y flwyddyn gyda’r ddau yn treulio nos galan gyda’i gilydd, wrth warchod y plant. Rhannodd y ddau gusan ond aeth y ddau yn swil ofnadwy wedi hynny.

### **Gwenwyn**

Cychwynnodd Sarjant Gill Morgan dderbyn llythyrau dienw yn cyhuddo rhai o’r trigolion am fan droseddau, gan gynnwys Denzil Rees am gael problem gyda’i gar. Cafodd Mark Jones ei ddal hefyd, yn cael ei gyhuddo o geisio yfed a gyrru, ond llwyddodd yntau i basio’r prawf anadl.

Aeth pethau’n fwy difrifol pan dderbyniodd Maureen lythyr yn ei rhybuddio i beidio gadael ei gŵr. Cafodd Gill ei galw ond er ei bod yn adnabod y llawysgrifen o’r llythyrau dienw eraill doedd hi ddim agosaoch at ddarganfod pwy oedd yn gyfrifol.

Yn ddiweddarach disgynnodd Gina a Maureen yn wael ac yn ôl ymchwiliad Dr Rachel Price daeth yn amlwg eu bod wedi cael eu gwenwyno. Er mai’r amheuaeth wreiddiol oedd mai gwenwyn bwyd oedd y tu ôl i’r salwch, cyrhaeddodd llythyr dienw arall a rhoi’r salwch dan olau mwy sinistr. Roedd rhywun wedi bod yn gwenwyno’r ddwy yn fwriadol drwy ymyrryd a’u poteli llefrith ar y stepen drws. A Gina a Maureen heb syniad be oedd gwraidd y salwch cychwynnodd Gwen ddioddef hefyd ag roedd rhaid ei rhythro i'r ysbyty am brofion.

Daeth i'r arwynneb yn y pendraw mai Mark Jones oedd yn gyfrifol

### **Perthynas Denzil a Maureen**

Yn dilyn eu cusan ar nos Galan bu Denzi a **Maureen** yn parhau i fod yn swil iawn o gwmpas ei gilydd. Daeth Gina yn amheus o'u hymddygiad, yn amau bod y ddau wedi ffraeo ond cafodd y gwir am y gusan allan o'i chwaer yn y pendraw. Er bod y ddau yn magu teimladau am y llall roedd y ddau'n amharod iawn i gychwyn perthynas, yn enwedig o gysidro fod Eileen, cyn wraig Denzil yn chwaer i Maureen.

Ar berthynas yn edrych fel nad oedd yn mynd i unman rhoddodd Denzil feddwl dwys i gynnig gan Dic Ashurst, i fynd i weithio gydag ef yn y Almaen. Torrodd Maureen ei chalon wrth glywed y newyddion fod Denzil am adael Cwmderi ond nid oedd ganddi'r galon i gyfaddef ei theimladau tuag ato. Daeth Maureen gyda Denzil wrth iddo ddal y trên i'r maes awyr am ei fywyd newydd ond cafodd sioc a hanner pan ddychwelodd i Gwmderi'r diwrnod canlynol ble cyfaddefodd y ddau eu teimladau tuag at ei gilydd.

Gyda'r berthynas yn swyddogol penderfynwyd fod rhaid rhoi gwybod i Eileen. Dychwelodd hithau i Gwmderi i rybuddio ei chwaer fod bod yn briod gyda Denzil yn bell o fod yn hawdd. Aeth pethau'n ffrae rhwng y chwiorydd ond dychwelodd Eileen y diwrnod canlynol i ymddiheuro i Denzil ag i ail-gychwyn eu perthynas fel ffrindiau.

Lledaenodd y newyddion am berthynas newydd Denzil oamgylch y pentref ac o fewn dim symudodd Maureen i Benrhewl i fyw.

### Marwolaeth Gina

Yn 1998 bu farw Gina ar ôl cael ei taro gan gar. Penderfynodd Denzil a Maurren y bydden nhw yn magu Gwen, merch Gina, a penderfynodd y ddau briodi er mwn gwella eu achos.

Yn y pendraw cytunodd Rod Phillips, tad Gwen i adael i'r cwpwl warchod Gwen am y tro.

### Gadael am Bahrain

Yn 1999 dychwelodd Rod i Gwmderi, yn benderfnyool o fynd a'i ferch gydag ef yn ôl i Bahrain. Ceisiodd Mauren ffoi gyda Gwen, a hithau ofn colli cysylltiad a'r ferch odd hi wedi bod yn ei fagu ers dros blwyddyn ond yn y diwedd dychwelodd i'r cwm, a chyoeddi ei bod am dderbyn cynnig Rob i ddod i Bahrain i warchod Gwen yno.

Daeth ei phriodas a Denzil i ben a gadawodd Gwen, Maureen a Rod hefo'i gilydd am y dwyrain canol.

### Angladd Denzil

Dychwelodd Maureen am gyfnod byr ar gyfer angladd Denzil yn 2012. Roedd ffraeo mawr rhwngthi hi a'i chwaer Eileen a gadawodd y cwm o dan gwmwl.

Categori:Cymeriadau
Categori:Gweithwyr y Siop
Categori:Y teulu Walters
Categori:Cyn Gymeriadau
Categori:Ymadawiadau 1999
Categori:Dyfodiadau 1996